Jeremaia
Chapter 19
Sa tukuna vakaoqo o Jiova, "Mo la'ki kauta e dua na kena saqa qele na dautulituli, ka so vei ira na tamata era qase, kei na ka so vei ira na bete era qase.
2 "Ia dou lako vata yani ki na Buca ni Luvei Inomi, mai nai curucuru ki na Matamata-ni-koro mai na Vualiku, ia mo vunautaka mai kea na vosa Au na tukuna vei iko,
3 "Ka vaka, 'Dou rogoca na vosai Jiova, oi kemudou na tui Juta, kei na kai Jerusalemi; Sa tukuna vakaoqo o Jiova ni lewe vuqa, na Kalou ni Isireli; "Raica, Au na vakayacora na ca ki na tikina oqo, ena qasikanunu kina na daligadra.
4 "Ka ni ra sa biuti Au, ka ra sa vakacacataka na tikina oqo, ka ra sa vakama kina na ka boi vinaka vei ira na kalou tani, era sega ni kila, se o ira, se na nodra qase, se o iratou na tui Juta, ka ra sa vakasinaita na yasana oqo ena kedra dra era sega ni cala
5 "(Era sa tara talega na veiyasana cecere i Peali, me vakama na luvedra tagane ena bukawaqa mei soro kama vei Peali, na ka Au a sega ni vakarota, se vosataka, ka sa sega talega ni tubu e Lomaqu),
6 Sa tukuna vakaoqo o Jiova, "Raica, ena vuku ni ka oqo ena yaco na gauna, ena sega ni vakatokai tale kina na yasana oqo, o Tofeti, se Na Buca ni Luvei Inomi, ia, Na Buca ga ni Veivakamatei.
7 "Ia Au na vakatawayagataka na lewa i Juta kei Jerusalemi ena yasana oqo, Au na lewa me ra bale ena i seleiwau ena matadra na nodra meca, ena ligadra talega era sa saga mera vakamatei ira: ia Au na solia na yagodra me kedra na manumanu vuka, kei na manumanu ni vanua.
8 "Ia Au na cakava na koro oqo me koro rusa, ka me vakaisaisataki: O ira kece era lako voli mai kina era na kidacala ka vakaisaisa ena vuku ni kena ca levu kecega.
9 "Ia Au na biuti ira me ra kania na lewe ni luvedra tagane, kei na lewe ni luvedra yalewa, ka ra na dui kania yadua na lewe ni wekana, ni sa buku matua na druadrua ni koro, ena vuku talega ni ka rarawa sa vakararawataki ira kina na kedra meca, kei ira era saga me ra vakamatei ira."'
10 "Mo qai voroka na saqa ena matadra na tamata dou sa lako vata,
11 "Ka tukuna vei ira, Sa tukuna vakaoqo o Jiova ni lewe vuqa; Au na vorolaki ira vakakina na tamata oqo kei na koro oqo, me vaka sa vorolaki na nona bilo na dautuli bilo, sa sega ni vakavinakataki rawa tale, ka ra na ia na veibulu e Tofeti, me sega na tikina e vo me veibulu kina.
12 "Au na cakacaka vakaoqo ki na yasana oqo," sa tukuna o Jiova, "Kivei ira talega na lewena, ia Au na cakava na koro oqo me vakataki Tofeti.
13 "Ena vakasisilataki talega na veivale mai Jerusalemi, kei na nodratou veivale mai Jerusalemi, kei na nodratou veivale na tui Juta, me vaka na kena vakasisila na tikina o Tofeti, ni ra sa vakama e dela ni veivale kecega na ka boi vinaka ki na veikalokalo kecega ni lomalagi, ka livia nai sevu vei ira na kalou tani."'"
14 Sa qai lesu tale mai Tofeti o Jeremaia, ka talai koya kina o Jiova me ia na parofisai; ka sa la'ki tu ena lomanibai ni vale i Jiova, ka tukuna vei ira na tamata kecega,
15 "Sa tukuna vakaoqo o Jiova ni lewe vuqa, na Kalou ni Isireli: 'Raica, Au na vakayacora ki na koro oqo kei na kena veikoro kecega na ca kecega Au a vosa kina ena vukuna, ni ra sa vakadomoqataki ira, me ra kakua ni rogoca na Noqu vosa.'"
tpi_Latn knc_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn